དེ་ལས་མཐོང་གསལ།དམངས་ཁྲོད་རིག་གནས་ནི་དམངས་རང་རང་སོ་སོའི་བགོ་སྐལ་དུ་གྱུར་པའི་ཁོར་ཡུག་ཆུང་ཆུང་ཞིག་ནང་རང་དོན་རང་གཅོད་ཀྱི་ཚུལ་དུ་གནས་ཤིང་།ར་བས་བསྐོར་བ་ཞིག་དང་མཚུངས་པས།དེ་ལ་ཕྱིའི་ཤུགས་རྐྱེན་མེད་པས།སྔར་གྱི་རྣམ་པ་མི་མུས་བརྒྱུད་བཅས་རང་སོར་གནས་ཐུབ་པ་ཞིག་ཡིན།སྤྱི་བྱིངས་རིག་གནས་ནི་དེ་ལས་ལྡོག་སྟེ་ངེས་པར་ཁྲོམ་རའི་དགོས་མཁོ་དང་འཚམས་དགོས་པས།རང་དོན་གཞན་གཅོད་ཀྱི་ཚུལ་དུ་གནས་ཤིང་།ར་བ་དེ་ཉིད་ཡོངས་སུ་གཏོར་བས།དེའི་ནང་ཁྲོམ་རའི་དགོས་མཁོའི་དབང་གིས་སུ་དང་གང་ཡང་འཚངས་ནུས་པ་ཞིག་ཡིན་པས།སྔར་གྱི་རྣམ་པ་རང་སོར་གནས་ཐུབ་ཅེས་བརྗོད་རྒྱུ་དེ་ངོ་མ་ཧ་ཅང་དཀའ།